GRADSKO KAZALIŠTE MLADIH, SPLIT

Trg Republike 1

**ZAPISNIK**

četrnaeste sjednice Kazališnog vijeća GKM-a

Sjednica Kazališnog vijeća GKM-a održana je 22. veljače 2023. u Baletnoj dvorani s početkom u 16 sati.

Prisutni:

1. Siniša Novković, predsjednik Vijeća
2. Vinko Mihanović, potpredsjednik Vijeća
3. Zlatko Aljinović, član Vijeća
4. Željana Cvitanović, članica Vijeća
5. Marija Dukić, članica Vijeća
6. Ivo Perkušić, ravnatelj
7. Mirza Banović, voditeljica računovodstva
8. Irena Bitanga, tajnica

**DNEVNI RED**

1. Usvajanje Zapisnika 13. sjednice Kazališnog vijeća
2. Usvajanje prve dopune Plana nabave za 2023.
3. Donošenje Pravilnika o provedbi postupaka jednostavne nabave
4. Donošenje Pravilnika o korištenju prostora GKM-a uz naknadu
5. Usvajanje Programskog izvješća za 2022. godinu
6. Usvajanje Financijskog izvješća za 2022. godinu
7. Razno

Članicama i članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Predsjednik Vijeća utvrđuje postojanje kvoruma.

Dnevni je red jednoglasno prihvaćen.

**Točka 1.**

 Jednoglasnom odlukom Kazališno vijeće usvojilo je zapisnik 13. sjednice.

**Točka 2.**

Tajnica Irena Bitanga obrazložila je dopunu Plana nabave za 2023. koja se ticala plaćanja usluga vezanih za organizaciju 80. obljetnice osnutka Kazališta. S obzirom na lokaciju i traženi prostor za koncertno čitanje, ponuda kavane Bajamonti bila je jedina adekvatna i prihvaćena je.

Prva dopuna Plana nabave za 2023. jednoglasno je prihvaćena.

**Točka 3.**

Tajnica Irena Bitanga obavijestila je prisutne kako je Pravilnik o provedbi postupaka jednostavne nabave izmijenjen tako da su iznosi koji su prethodno bili u kunama preračunati u eure, a izmijenile su se i osobe ovlaštene za postupke vođenja javne nabave.

Pravilnik o provedbi postupaka jednostavne nabave jednoglasno je prihvaćen.

**Točka 4.**

Ravnatelj Ivo Perkušić obrazložio je potrebu korekcije postojećih cijena i termina iz Pravilnika o korištenju prostora GKM-a uz naknadu zbog bolje iskoristivosti prostornih kapaciteta.

Prethodni je cjenik iz Pravilnika bio sljedeći:

Iznosi za korištenje prostora, s obzirom vrijeme potrebno za realizaciju uz korištenje osnovne

tehničke podrške određuju se kako slijedi:

* do dva sata: 2.000,00 kn (265,45 €)
* programi do četiri sata: 3.000,00 kn (398,17€)
* programi do osam sati: 4.000,00 kn (530,89 €)
* cjelodnevni najam: 5.000,00 kn (663,61 €)
* ostale vrste zakupa (snimanja, audicije, modne revije i sl., bez uporabe tehničke podrške): 4.000,00 kn (530,89 €)

Prijedlog izmjene je bio sljedeći:

Iznosi za najam prostora i vrijeme potrebno za realizaciju:

programi (tribine, predavanja, promocije i sl.)

do četiri sata 400,00 €

do osam sati 600,00 €

do 14 sati 1.000,00 €

Novi Pravilnik o korištenju prostora GKM-a uz naknadu jednoglasno je prihvaćen.

**Točka 5.**

Ravnatelj Ivo Perkušić istaknuo je najvažnije podatke Programskog izvješća za 2022. godinu istaknuvši svoje zadovoljstvo postignutim rezultatima. Članice i članovi Vijeća pojedinačno su komentirali objektivno dobre rezultate uz osvrt na pandemijsko stanje i također izrazili zadovoljstvo mjerljivim rezultatima rada Kazališta.

Programsko izvješće za 2022. godinu jednoglasno je prihvaćeno.

**Točka 6.**

Voditeljica računovodstva Mirza Banović prisutnima je iznijela detaljnu analizu Financijskog izvješća za 2022. godinu.

U 2022. ostvaren je ukupan prihod u iznosu od 4.309.885,08 kn. Ukupan rashod je iznosio 4.096.460,24 kn te je ostvaren višak prihoda u iznosu od 213.424,84 kn. Viškom prihoda pokriven je preneseni manjak u visini od 86.660,30 kn tako da se u iduće razdoblje prenosi višak prihoda od 126.764,54 kn.

Ostvareni prihodi veći su za 15% u odnosu na 2021. godinu.

Prihodi od prodaje ulaznica, članarina dramskih studija i gostovanja s predstavama veći su za 190,7% u odnosu na 2021.  godinu. Vlastiti prihodi od najma prostora veći su za 124,3% u odnosu na isto prošlogodišnje razdoblje.

U strukturi ukupnog prihoda najveći udio čine prihodi iz nadležnog gradskog proračuna i to 78,5%. Vlastiti i namjenski prihodi sudjeluju sa 20,48%, a sredstva državnog proračuna čine 1,02%.

Realizirani rashodi veći su za 12,5% u odnosu na 2021. godinu.

Trošak bruto plaća veći je zbog povećanja osnovice za obračun plaća od 1 . 1. 2022. Naknade troškova zaposlenima veće su zbog povećanja rashoda za službena putovanja u uvjetima ublaženih epidemioloških mjera. Porast rashoda za materijal, energiju i usluge proizlazi iz povećanja umjetničke produkcije i intenziviranja radnih procesa.

Povećanje ostalih rashoda proizlazi iz većih izdvajanja za reprezentaciju u uvjetima ublaženih pandemijskih mjera.

Rashodi za dugotrajnu imovinu veći su za 213,2%  u odnosu na 2021.  zbog nabavke potrebne opreme u ukupnom iznosu od 44.210,10 kn.

Iz tabelarnog pregleda financijskog rezultata 2022. po izvorima financiranja vidljivo je da je iz gradskog proračuna ostvaren metodološki višak prihoda od 29.269,74 kn, a iz prihoda za posebne namjene višak prihoda od 184.155,10 kn.

Ukupna vrijednost imovine na dan 31. 12. 2022. god. veća je za 81,9% u odnosu na stanje 1. 1. 2022. zbog većeg priljeva novca u novčani račun i blagajnu.

Financijska imovina bilježi rast od 129,2%.

Vlastiti izvori iznose 249.656,56 kn, dok su isti na početku izvještajnog razdoblja iznosili 27.061,00 kn. Na ovoj poziciji vidljivo je povećanje od 822,6%.

Višak prihoda raspoloživ u sljedećem razdoblju iznosi 126.764,54 kn, a 1. 1. 2022. iskazan je preneseni manjak prihoda od 86.660,00 kn.

Vijećnici su predmetni izvještaj primili na znanje. Iz izvještaja se vidi da nema financijskih gubitaka i da je sve u okviru financijskog plana. Vijećnici nemaju pitanja ni primjedbi.

Financijsko izvješće za 2022. godinu jednoglasno je prihvaćeno.

**Točka 7.**

 Ravnatelj Ivo Perkušić upoznao je Vijeće s promijenjenim potrebama Kazališta po pitanju radnih mjesta. Napravit će se resistematizacija prema stvarnim potrebama tako da će se ukinuti radno mjesto voditelja zajedničkih službi te urednika kazališnih izdanja, a oformit će se nova dva radna mjesta knjigovođa/arhivar\_ka te glumac\_ica 3. grupe, a “ostatak” sume koeficijenata bit će preraspoređen na radnike\_ce kojima će se proširiti opseg poslova.

 Vijećnici su predmetni izvještaj primili na znanje te nemaju pitanja ni primjedbi.

Sjednica je dovršena u 16.45.

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_

Marija Dukić, zapisničarka

\_\_\_\_\_\_\_\_\_\_\_\_\_\_\_\_\_\_\_\_\_\_

Klasa:

Urbroj:

Split, 22. veljače 2023.